Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: védelméről és a közérdekű adatok nyilvánosságáról szóló 1992. évi LXIII. törvény (Avtv.) 27. § (1) bekezdése szerint az
Paragraph Index: 1559

védelméről és a közérdekű adatok nyilvánosságáról szóló 1992. évi LXIII. törvény (Avtv.) 27. § (1) bekezdése szerint az fordulhat az adatvédelmi biztoshoz, „ha véleménye szerint személyes adatainak kezelésével vagy a közérdekű adatok megismeréséhez fűződő jogainak gyakorlásával kapcsolatban jogsérelem érte, vagy annak közvetlen veszélye fennáll, kivéve ha az adott ügyben bírósági eljárás van folyamatban”. Mindazonáltal az Önéhez hasonló, általános felvetéseket tartalmazó beadványokat sem utasítom el hatáskör hiányában, hanem vizsgálom őket a 25. § (1) bekezdésében kapott általános felhatalmazásommal élve. Az ilyen beadványokkal szemben azonban a gyakran azonnali beavatkozást igénylő panaszügyek kapnak elsőbbséget a hivatali ügyintézés során. Budapest, 1999. december 31. Üdvözlettel: Dr. Majtényi László (917/K/1998) B) KÖZÉRDEK Ű ADATOK NYILVÁNOSSÁGÁVAL, A KÉT SZABADSÁGJOG KONFLIKTUSÁVAL, A TITOKFELÜGYELETTEL ÉS A JOGSZABÁLY-VÉLEMÉNYEZÉSSEL KAPCSOLATOS ESETEK A kormányülések dokumentálásával, a dokumentumok megőrzésével és nyilvánosságával kapcsolatban lefolytatott adatvédelmi biztosi vizsgálat eredményeit összegző a j á n l á s I. Több beadvány alapján vizsgálatot indítottam a Magyar Köztársaság Kormánya üléseinek dokumentálása, a dokumentumok megőrzése és nyilvánossága ügyében. Az indítványok egy része az 1994—1998 közötti gyakorlatot bírálva azt kifogásolta, hogy a kormányülésekről készített magnetofonfelvételeket a levéltári törvény előírásait megszegve utóbb megsemmisítik. Az indítványok felvetették azt a kérdést, hogy milyen szabályok vonatkoznak a kormányülések anyagának rögzítésére, és hogy ezek a szabályok összhangban vannak-e a hatályos törvényekkel: a köziratokról, a közlevéltárakról és a magánlevéltári anyag védelméről szóló 1995. évi LXVI. törvénnyel (Ltv.), a személyes adatok védelméről és a közérdekű adatok nyilvánosságáról szóló 1992. évi LXIII. törvénnyel (Avtv.), az államtitokról és a szolgálati titokról szóló 1995. évi LXV. törvénnyel (Ttv.), a nemzetközi normákkal és a hazai hagyományokkal. Egy másik indítvány arra irányult, hogy az 1998 júniusában módosított szabályozást követően nem sérül-e jóvátehetetlenül a közérdekű adatok megismeréséhez való jog azáltal, hogy a Kormány hatályos ügyrendje alapján a kormányülésekről sem magnetofonfelvétel, sem szó szerinti jegyzőkönyv nem készül. A hasonló tartalmú indítványokat egy eljárásban vizsgáltam meg. II. A kormányülések dokumentálásának története az ügy jogi megítélése szempontjából lényeges adalékokkal szolgál. A Magyar Országos Levéltár főigazgatójának tájékoztatása szerint a levéltár az 1848—49, 1867—1944 és az 1944—1983 között működött kormányok, illetve minisztertanácsok iratanyagát őrzi. Az 1848-as jegyzőkönyvek sajnálatos módon csak egy példányban készültek, s ezeknek még 1848 decemberében nyoma veszett. Az egyetlen — 1849. 2000/88/II. szám május 2-i keltezésű — eredeti tisztázat később megkerült. Ma a kormányülésekkel kapcsolatos, az Országos Levéltár őrizetében lévő iratállomány másolatokból, hitelesített és nem hitelesített kivonatokból, valamint fogalmazványokból áll. Az 1867—1945 közötti kormányülések mintegy 95%-a stilizáltan, tömörítve tartalmazza az elhangzott hozzászólásokat, észrevételeket, javaslatokat. E jegyzőkönyvek az Ltv. szabályai szerint szabadon kutathatók és tanulmányozásukra évente közel ezer kutatói adatkérés érkezik. Az 1945 utáni kormányülések jegyzőkönyvei — követve a korábbi hagyományokat — összefoglalva, tömörítve tartalmazzák az elhangzott hozzászólásokat. Ezek az iratok is szabadon kutathatók. A kormányüléseken elhangzottak dokumentálásának, a dokumentumok megőrzésének módjával kapcsolatos kormányzati gyakorlat változásai jól nyomon követhetők az 1990-től működő kormányok ügyrendjeinek módosulásain; a kormányülések dokumentálásának mikéntjéről ugyanis a kormányhatározat formájában megjelenő — gyakorta módosított — ügyrend rendelkezik. Az 1990-es parlamenti választások nyomán hivatalba lépő Kormány által kiadott ideiglenes ügyrend, az 1006/1990. (VII. 17.) Korm. határozat előírta, hogy a kormányülésekről szó szerinti jegyzőkönyvet, valamint összefoglalót kell

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes